Il-Kunsill illum adotta konklużjonijiet rigward id-diplomazija dwar il-klima. Il-Kunsill ifakkar li t-tibdil fil-klima huwa theddida diretta u eżistenzjali , li mhi ser taħfirha lil ebda pajjiż. Il-Kunsill jinnota li d-dinja diġà qed iġġarrab bosta impatti devastanti kkaġunati mit-tibdil fil-klima, iżda l-azzjoni biex dan jitrażżan għadha insuffiċjenti L-UE tafferma mill-ġdid l-impenn riżolut tagħha lejn il- Ftehim ta' Pariġi bħala l-qafas multilaterali essenzjali li jirregola l-azzjoni globali biex jiġi ttrattat it-tibdil fil-klima u tilqa' l-eżitu pożittiv tal-24 Konferenza tal-Partijiet għall-Konvenzjoni Qafas tan-Nazzjonijiet Uniti dwar it-Tibdil fil-Klima (COP 24). Il-Kunsill itenni li l-ambizzjoni fl-azzjoni klimatika mhijiex biss dwar it-tnaqqis tal-emissjonijiet ta' gass b'effett ta' serra, iżda hija wkoll dwar l-indirizzar tal- implikazzjonijiet tat-tibdil fil-klima fuq il-paċi u s-sigurtà Il-Kunsill ifakkar li l- 2019 hija sena kritika biex tiġi avvanzata l-azzjoni klimatika domestika u biex tiżdied l-ambizzjoni globali fil-kuntest tal-insegwiment ta' żvilupp sostenibbli, bit-tmexxija tan-Nazzjonijiet Uniti. It-tmexxija tal-UE fir-rigward tal-azzjoni klimatika hija bbażata fuq pożizzjoni progressiva fl-Unjoni stess. Il-Kunsill jilqa' l-viżjoni strateġika fit-tul tal-Kummissjoni Ewropea għal ekonomija sinjura, moderna, kompetittiva u newtrali għall-klima Il-Kunsill jikkonferma mill-ġdid li l-UE ser tkompli twitti t-triq fl-insegwiment globali tal-azzjoni klimatika u ser taħdem lejn aktar tisħiħ tal-kooperazzjoni internazzjonali dwar il-klima Aqra t-test sħiħ tal-konklużjonijiet tal-Kunsill Diplomazija dwar il-Klima: il-Kunsill jadotta konklużjonijiet fis-26 ta' Frar 2018 Ara l-paġna tal-laqgħa